**Αρχικά στάδια σχεδιασμού – Βήματα**

**1ο** Στοιχεία δόμησης και υπολογισμοί (κάλυψη, δόμηση, αποστάσεις Δ, δ, προκήπιο). Παραδοχές για αρχική εκτίμηση επιφάνειας και αριθμού ορόφων.

Σημ.: Τα στοιχεία αυτά θα περιληφθούν στο σχέδιο του Τοπογραφικού Διαγράμματος.

**2ο** Σενάρια κατοίκησης για τις διαφορετικές ομάδες ενοίκων (τ.μ. όροφος, στοιχεία ενοίκων –π.χ. ηλικίες, ενασχόληση, κ.λπ.)

**3ο** Απαιτήσεις χώρων για κάθε ομάδα ενοίκων (ενδεικτικά σε πίνακα).

|  |  |  |  |
| --- | --- | --- | --- |
| Ομάδα | Τ.Μ. (αρχικός υπολογισμός)\* | Όροφος | Χώροι |
| 4μελής οικογένεια |  |  |  |
| Ζευγάρι με χώρο εργασίας |  |  |  |
| Μεμονωμένο άτομο 1 |  |  |  |
| Μεμονωμένο άτομο 2 |  |  |  |

\*τα τ.μ. ανά ομάδα ενοίκων θα οριστικοποιηθούν μετά από τον καθορισμό των διαστάσεων και του σχεδιασμού όλων των επιμέρους χώρων.

*Για παράδειγμα….*

|  |  |  |  |
| --- | --- | --- | --- |
| Ομάδα | Τ.Μ. (αρχικός υπολογισμός)\* | Όροφος | Χώροι |
| 4μελής οικογένεια | 140 | 1ος | Υ/Δ γονέων (master) + wc, Υ/Δ παιδιών, Κουζίνα + Καθιστικό, Λουτρό, Επιπλέον δωμάτιο-playroom, Διάδρομος-Είσοδος |

**Βήμα 4ο**(προαιρετικά): Γενική απόφαση για τον σχεδιασμό της κάτοψης (π.χ. με διάδρομο, ανοικτή, ροϊκή > βλ. σχετική Διάλεξη Θεωρίας).

**Βήμα 5ο** Σύνθεση επιμέρους χώρων (με τετραγωνάκια ή κυκλάκια).

|  |  |
| --- | --- |
| **Σημ.1:** Να ληφθούν υπόψη ζητήματα προσανατολισμού.  **Σημ.2:** Να ληφθεί υπόψη η ανάγκη / υποχρέωση για κατακορυφότητα (σύμπτωση θέσης) των υδραυλικών εγκαταστάσεων (αποχέτευση) και άρα λουτρών – wc ή/και κουζίνας στα διαφορετικά επίπεδα. Προς τούτο, συνιστάται να ξεκινήσετε από την πιο «απαιτητική» κάτοψη και με βάση αυτή να διαμορφωθούν τα υπερκείμενα ή υποκείμενα επίπεδα / διαμερίσματα.  **Σημ.3:** Να ληφθεί υπόψη η σύμπτωση της θέσης των κοινόχρηστων (κ/χ) χώρων κυκλοφορίας (κλιμακοστάσιο, ανελκυστήρας, διάδρομος) της πολυκατοικίας σε όλα τα επίπεδα. | Diataksi3.jpg |

**Βήμα 6ο** Οριστικοποίηση σχεδιασμού των επιμέρους χώρων (διαστάσεις και διάταξη επίπλων, εγκαταστάσεων και συσκευών –κατά περίπτωση) σε συνδυασμό με κάνναβο 0,90 μ και πολλαπλασίων του.